கேள்வி: முகம்மது யூசுப் - சர்வதேச போட்டிகள் குறித்து விரிவாக சொல்லுங்கள்.
பதில்: முகம்மது யூசுப் டர்பனில் நடைபெற்ற தென்னாப்பிரிக்கத் துடுப்பாட்ட அணி எதிரான தேர்வுத் துடுப்பாட்டம் போட்டியில் அறிமுகமானார்.பின் ஹராரே நடைபெற்ற சிம்பாப்வே துடுப்பாட்ட அணி எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். 9,000 ஓட்டங்களுக்கு மேல் ஒருநாள் போட்டிகளிலும், 7,000 ஓட்டங்களுக்கு மேல் தேர்வுத் துடுப்பாட்டப்போட்டிகளிலும் சேர்த்துள்ளார். ஒருநாள் போட்டிகளில் 40, தேர்வுப் போட்டிகளில் 50 சராசரியாக வைத்துள்ளார். தேர்வுத் துடுப்பாட்டம் போட்டிகளில் 24 நூறுகள் அடித்துள்ளார். 2002-2003 ஆம் ஆண்டில் சிம்பாப்வே துடுப்பாட்ட அணிக்கு எதிரான ஒருநாள் போட்டித் தொடரில் இறுதிவரை ஆட்டமிழக்காமல் 405 ஓட்டங்கள் சேர்த்து சாதனை படைத்தார். மேலும் 23 பந்துகளில் அரைநூறும், 68 பந்துகளில் 100 ஓட்டங்களையும் ஒருநாள் பன்னாட்டுத் துடுப்பாட்டப் போட்டியில் அடித்தார். தேர்வுத் துடுப்பாட்டப் போட்டிகளில் 27 பந்துகளில் அரைநூறு ஓட்டங்களை அடித்தார். இதன்மூலம் தேர்வுப் போட்டிகளில் விரைவாக அரைநூறுகள் அடித்த வீரர்களில் மூன்றாவது இடத்தைப் பிடித்துள்ளார். 2004 ஆம் ஆண்டில் பொக்சிங் நாள் அன்று ஆத்திரேலியத் துடுப்பாட்ட அணி எதிரான போட்டியில் 111 ஓட்டங்கள் எடுத்தார். டிசம்பர் , 2005 ஆம் ஆண்டில் லாகூரில் நடைபெற்ற இங்கிலாந்துத் துடுப்பாட்ட அணிக்கு எதிரான போட்டியில் இவர் 223 ஓட்டங்கள் சேர்த்தார். இந்தப் போட்டியில் ஆட்டநாயகன் விருது பெற்றார். சூலை 2006 ஆம் ஆண்டில் பாக்கித்தான் அணி இங்கிலாந்தில் சுற்றுப்பயணம் செய்து விளையாடியது. இதன் முதல் போட்டியில் 202 ஓட்டங்கள் சேர்த்து ஆட்டநாயகன் விருது பெற்றார். மேலும் ஹெடிங்லீயில் நடைபெற்ற மூன்றாவது போட்டியில் 192 ஓட்டங்களும், ஓவலில் நடைபெற்ற நான்காவது போட்டியில் 128 ஓட்டங்களும் எட்டுத்தார். ஆஸ்திரேலியத் துடுப்பாட்ட அணியின் முன்னாள் தலைவர் ரிக்கி பாண்டிங், மேற்கிந்திய தீவுகள் பிறயன் லாறா, ஆஸ்திரேலிய சுழற்பந்து வீச்சாளர் ஷேன் வோர்ன், தென்னாப்பிரிக்காவின் பந்துவீச்சு வீரரான மக்காயா என்டினி மற்றும் இலங்கையின் முத்தையா முரளிதரன் ஷேன் வோர்ன் விட யூசுப் 2006 ஆம் ஆண்டிற்கான சிஎன்என்-ஐபிஎன் ஆண்டின் சிறந்த துடுப்பாட்ட வீரராகத் தேர்வு செய்யப்பட்டார். 2007 ஆம் ஆண்டிற்கான சிறந்த விசுடன் துடுப்பாட்ட வீரராகத் தேர்ந்தெடுக்கப்பட்டார். 2007 ஆம் ஆண்டிற்கான ஐ.சி.சி 'ஆண்டின் சிறந்த தேர்வுத் துடுப்பாட்ட வீரருக்கான விருதினைப் பெற்றார். அவர் 10 போட்டிகளில் ஏழு நூறுகள் மற்றும் இரண்டு அரை நூறுக உட்பட 94.40 எனும் சராசரியில் 944 ஓட்டங்கள் எடுத்தார். இதர்கு முன் இந்த விருதினை கெவின் பீட்டர்சன் மற்றும் ஆஸ்திரேலிய மட்டையாளர் ரிக்கி பாண்டிங் ஆகியோர் பெற்றுள்ளனர். மேற்கிந்தியத் தீவுகள் துடுப்பாட்ட அணியின் முன்னாள் வீரர் விவியன் ரிச்சர்ட்ஸ் வைத்திருந்த இரண்டு உலக சாதனைகளையும் இவர் முறியடித்தார்.யூசுப் 10 போட்டிகளில் 12 நூறுகள் உட்பட 1788 ஓட்டங்களை எடுத்து அந்தச் சாதனையினை முறியடித்தார்.